Jotta maalämpöpumpun vaatima kaivo saadaan porattua sekä keruupiiri asennettua, tulee maaperän soveltua tähän tarkoitukseen. Esimerkiksi pohjavesialueella sijaitsevalla tontilla ei välttämättä saa porata. Myös maanalaiset rakenteet ja tietyt maaperän ominaisuudet voivat vaikeuttaa maalämmön asennusta.  Lämpökaivon poraamiseen tarvitaan porauslupa, joka haetaan kunnan tai kaupungin rakennusvalvonnasta. Lupa voidaan evätä yllä mainittujen syiden lisäksi myös muun muassa asemakaavassa olevien esteiden tai toisen lämpökaivon liian läheisen sijainnin vuoksi.